b"\n_START_ARTICLE_\nUstedes son formidables\n_START_SECTION_\nContingut\n_START_PARAGRAPH_\nBasat en un format franc\xc3\xa8s que Alberto Oliveras Mestre va portar de Par\xc3\xads, l'espai era un instrument per a apel\xc2\xb7lar a la solidaritat ciutadana davant situacions dram\xc3\xa0tiques, quotidianes o excepcionals, que el programa presentava des d'una perspectiva humana en cadascuna de les seves emissions._NEWLINE_Aix\xc3\xad, en la seva primera emissi\xc3\xb3 1960, es van recaptar vuitanta mil pessetes per a ajudar un grup de dones que havien organitzat un festival musical i art\xc3\xadstic a Madrid amb la finalitat de finan\xc3\xa7ar una guarderia infantil._NEWLINE_Posteriorment, el 1961, el desbordament d'un riu a Sevilla va permetre recaptar 3 milions de pessetes, una quantitat de diners molt considerable per a l'\xc3\xa8poca._NEWLINE_El programa va marcar tota una \xc3\xa8poca (1960-1977) a Espanya i \xc3\xa9s considerat com un de les grans fites en la hist\xc3\xb2ria de la r\xc3\xa0dio en aquest pa\xc3\xads._NEWLINE_Comptava amb el patrocini de la marca Gallina Blanca i la sintonia del programa era la simfonia del Nou M\xc3\xb3n d'Anton\xc3\xadn Dvo\xc5\x99\xc3\xa1k.\n_START_SECTION_\nPremis\n_START_PARAGRAPH_\nL'espai va ser guardonat amb un dels Premis Ondas 1970 de la r\xc3\xa0dio.\n_START_SECTION_\nEquip de realitzaci\xc3\xb3\n_START_PARAGRAPH_\nComponien l'equip de realitzaci\xc3\xb3 Juan Vives, Enrique Blanco, Jes\xc3\xbas Alarcos, Jos\xc3\xa9 Luis Tejero, Francisco Jos\xc3\xa9 Tomillo, Esteban Cabadas, Emilio Olabarrieta i Manuel Mart\xc3\xadn Salas. A m\xc3\xa9s de la direcci\xc3\xb3, \xc3\x81ngel Carbajo era el responsable de la coordinaci\xc3\xb3."